Skreytingardrottningin Þórunn Högnadóttir slær aldrei feilnótu þegar kemur að veisluhöldum og tekst henni alltaf að toppa sig að hverju sinni . Við höfum fengið að fylgjast með fjölmörgum veislum sem hún hefur haldið í gegnum tíðina og það er alltaf jafn ótrúlega gaman að sjá hugmyndir hennar og skreytingargleði sem á sér engin takmörk . Þessi sæta skotta hér að neðan , hún Leah Mist varð 4 ára á dögunum og fékk drauma Mínu mús veislu . Stærðarinnar blöðruveggur var í stíl við þema veislunnar og var veisluborðið í bleiku , gylltu og hvítu – með nóg af glimmer ♡ “ Hvert er trixið að skreyta fallega veislu eða veisluborð ? Það er mjög gott ráð , að vera skipulagður þegar kemur að því að halda barnaafmæli , vera búin að ákveða hvað á að gera bæði í skreytingum og veitingum . Og láta hugmyndaflugið ráða og hafa einfalt líka með eins og hvítan dúk og poppa uppá hann með litum og öðru fallegu afmælisskrauti . ” En æðislegar myndir – takk fyrir að deila með okkur elsku Þórunn ♡ Ef þið smellið – hér – þá má jafnvel sjá fleiri myndir af veislum hjá Þórunni Högna , en hún á að sjálfsögðu sitt eigið “ tagg ” hér á blogginu . Skrifið endilega athugasemd ef þið óskið eftir frekari upplýsingum varðandi skreytingarnar og slíkt . Einnig er hægt að fylgjast með Þórunni á Instagram sjá hér @thorunnh71 .